The Kid

The Kid () 1921ean estreinatu zen Charlie Chaplinen film mutua da. Chaplinekin batera, Jackie Coogan mutikoa nabarmentzen da haur izar eta protagonista paperean. Egun ezaguna izaten jarraitzen duen film mutuetatik bakarretarikoa da.

 Sinopsia 

Edna (Edna Purviance) izeneko neskatxa gazte batek, nahi ez duen semea eduki du. Nahigabeturik erabat, bere semea familia dirudun baten autoan uztea erabakitzen du, ume txikia zaintzeko eskatzen duen mezua ondoan jartzen diolarik  http://www.filmaffinity.com/es/film344683.html. Baina, gaizkile batzuk autoa lapurtu eta haurtxo jaioberria aparteko auzo bateko kale ertz batean botata uzten dute. Hantxe aurkitzen du alaia, ez-arduratsua eta inuzentea den ibildaun batek (Charlie Chaplin), zenbaitetan ardura handi hori gainetik kentzen saiatuko denak, baina errukitu eta semetzat hartzeko duenak. Umetxoa hazi eta John izena izango du, 5 urtekoa (Jackie Coogan). Algara sortuko duen bihurrikeriak medio, zoriontsu eta lasai-lasai biziraungo dute aitaordea eta biak auzo pobre batean.

Bitartean, Edna, Johnen berezko ama, aktoresa famatu eta dirudun bihurtu da; semea abandonatu zuen unea ezin du ahaztu eta maiz etorri ohi da auzo pobreetara, umeei jostailuak banatzera. Hortxe dago The Kid. Chaplinek gordeta duen aspaldiko mezua irakurri bezain pronto, Edna galduta duen semea dela konturatzen da. Azkenean, ama-semeak elkarrekin biziko dira eta (Charlie Chaplin) ere urte batzuk atzera umea geratu zen luxuzko etxea hartan bizitzera gonbidatuko dute.

 Datu interesgarriak 
Garai hartarako efektu berezi berri asko izan zuen.

Chaplinen inspirazioa bere bizitza pertsonalean oinarritu zen; haurtzaro latza izan zuen eta behar baino azkarrago jaio zen ume jaioberria hil zitzaion. Apartako filma izan zen hura, zuzendariaren bizitzaren zertzelada handiak jaso baitzituen  http://www.uhu.es/cine.educacion/cineyeducacion/temaschico.htm.

Datu garrantzitsua da, era berean, Edna Purviancek alkoholarekin zuen arazoa  http://universalium.academic.ru/284391/Purviance,_Edna. Askotan iritsi ohi zen mozkortuta grabazioetara eta, ez gutxitan, Chaplinek bere ordea hartuko zuen aktoreren batean pentsatu zuen.

Lita Grey nahiago zuen zuzendariak, baina, azkenean Tentazioaren Aingerua interpretatuko zuen honek. Hori bai, bizitza errealean haurdun geratuko zen 16 urterekin (Chaplinek 35 urte zituen) eta, 1924an, zuzendariarekin ezkonduko zen. Bikoteak bi seme izan zituen, baina berehala hasi ziren arazoak eta, 1927an, banandu egin ziren  http://elpais.com/diario/1996/01/02/agenda/820537206_850215.html.

 Pertsonaiak 
 Charlot: Charlie Chaplin
 Edna: Edna Purviance
 The Kid: Jackie Coogan
 Polizia: Tom Wilson
 Tentazioaren Aingerua: Lita Grey

Charles Chaplinek idatzi, zuzendu eta antzeztua.

 Erreferentziak 

 Kanpo estekak 
 The Kid Youtuben

Kategoria:Ameriketako Estatu Batuetako filmak
Kategoria:Ameriketako Estatu Batuetako film mutuak
Kategoria:Drama filmak
Kategoria:Umorezko filmak
Kategoria:Zuri-beltzeko filmak